РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 5

от заседание на Комисия ”Професионална квалификация и 
информационни технологии”,
проведено на  20.02.2018 г.

Днес, 20.02.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“.

1.ОТНОСНО: Писмо от председателя на Окръжен съд гр. Бургас, с искане за иницииране на дискусия и провеждане  на обучения във връзка със Закона за специалните разузнавателни средства.

Комисия “Професионална квалификация и
информационни технологии”
Р Е Ш И :

1.1. Да се изпрати писмото от председателя на Окръжен съд гр. Бургас на директора на НИП за становище по повдигнатите въпроси.

2.ОТНОСНО: Писмо от съдия Методи Лалов относно приложението на чл. 9, ал. 1 от ЗСВ при определяне на членовете на колективни съдебни състави.

Комисия “Професионална квалификация и
информационни технологии”
Р Е Ш И :

2.1. Приема за сведение писмото от съдия Методи Лалов.

3.ОТНОСНО: Покана за церемонията за връчване на Наградите на БАИТ 2017 г.

Комисия “Професионална квалификация и
информационни технологии”
Р Е Ш И :
	
3.1.  Определя Калина Чапкънова - председател на комисията и член на ВСС за участие в церемонията за връчване на Наградите на БАИТ 2017 г.
3.2. Предлага на Боян Магдалинчев - представляващ ВСС да вземе участие в церемонията за връчване на Наградите на БАИТ 2017 г.
3.3. Възлага на Д“ИТСС“ да регистрира за участие определения представител на ВСС.

					4.ОТНОСНО: Създаване на междуведомствена работна група за разширяване на правомощията и отговорностите на Държавната агенция „Електронно управление“ по отношение на развитие на електронното правосъдие в България.

Комисия “Професионална квалификация и
информационни технологии”
Р Е Ш И :
	
4.1. Определя Гергана Мутафова – член на ВСС, Севдалин Мавров – член на ВСС, Валери Михайлов – директор на дирекция „ИТСС“ в АВСС за участници в междуведомствената работна група.
4.2. Да се изпрати писмо до Главния прокурор, с предложение за включване в междуведомствената работна група на Георги Бончев – директор на дирекция „Информационно обслужване и технологии“ при Администрацията на главния прокурор. 

5. ОТНОСНО: Отчет за изпълнението на пътните карти по мярка 13 и мярка 14 от Плана за действие за изпълнение на препоръките от доклада на Европейската комисия по Механизма за сътрудничество и оценка от месец януари 2017 г.

Комисия “Професионална квалификация и
информационни технологии”
Р Е Ш И :

5.1. Представената информация по мярка 13, препоръка 24 от Плана за действие за изпълнение на препоръките от доклада на Европейската комисия по Механизма за сътрудничество и оценка от месец януари 2017 г. е актуална и мярката е изпълнена.
5.2. Изпраща решението на Комисията на дирекция „Международна дейност“, по компетентност.

6. ОТНОСНО: Писмо-покана от Софийски университет за участие в среща разговор с експерти, относно професионалната реализация на студентите във връзка с работата на Експертна група от Националната агенция за оценяване и акредитация.

Комисия “Професионална квалификация и
информационни технологии”
Р Е Ш И :

6.1. Определя Даниела Марчева – член на ВСС за участие в срещата.
6.2. Да се изпрати решението на Комисията по електронна поща, за потвърждаване на участието.

Допълнителни точки:

7. ОТНОСНО: Проект на споразумение за взаимодействие относно осигуряването на достъп на органите на съдебната власт, представлявани от Висшия съдебен съвет, до електронни услуги на Националната агенция за приходите.

Комисия “Професионална квалификация и
информационни технологии”
Р Е Ш И :

7.1. Изпраща проекта на споразумение на дирекция „Правна“, за становище и корекции с оглед на това, че ползвател на услугата в споразумението са съдилищата във връзка с изпълнение на разпоредбата на чл.47, ал.3 от ГПК .
7.2. Становището и корекциите  да бъдат подготвени за следващото заседание на комисията, което ще се проведе на 27 февруари 2018 г.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА